**Pomoc pri objednávaní na dobrovoľné očkovanie proti ochoreniu COVID-19**

Ministerstvo zdravotníctva sprístupnilo  možnosť  objednávania sa na očkovanie proti ochoreniu COVID-19 aj**pre všetkých občanov nad 75 rokov (3.fáza).**

Vzhľadom k tomu, že nie všetci občania našej obce v tomto veku mali o tomto vedomosť, informovali sme všetkých o takejto možnosti, či už priamo alebo prostredníctvom najbližších.

Taktiež sme im v prípade, ak boli rozhodnutí a mali záujem o očkovanie poskytli pomoc pri objednaní. Samozrejme rozhodnutie je na každom, každý sa musí rozhodnúť sám, ale všetkým odporúčame poradiť sa aj so svojim lekárom.

Dnes majú už všetci, ktorí prejavili záujem, termín na očkovanie a niektorí ho už  aj absolvovali.

Všetkým držíme palce, aby proces očkovania zvládli bez akýchkoľvek problémov.

**V ďalšej, 4.fáze sa budú môcť objednať na očkovanie aj občania nad 65 rokov, ktorým v prípade záujmu taktiež pomôžeme s objednaním.** Kedy to bude zatiaľ nie je jasné, ale budeme to sledovať.

Preto, ak má už teraz niekto z tejto vekovej kategórie, teda **65 rokov a viac záujem o očkovanie a chce pomôcť s objednaním, môžete nás kontaktovať už teraz na obecnom úrade vo Svederníku, t.č. 041 5696129, resp. t.č. 0905310625 (starosta obce)** a my Vás hneď, ako to bude možné zaregistrujeme na očkovanie.

**Odporúčame však všetkým sa o očkovaní poradiť aj so svojim lekárom.**

Vzhľadom k tomu, že nie všetci občania v tejto vekovej kategórii sledujú a využívajú internet, informujte prosím o tejto možnosti svojich rodičov, starých rodičov, prípadne im pomôžte vy sami.

**Očkovanie sa uskutočňuje na:**

* Vakcinačnom centre **Fakultnej nemocnice s poliklinikou Žilina (hlavná budova ),1. poschodie vľavo**, kde sa nachádzajú 4 miestnosti na očkovanie.  
  **Potrebné je priniesť:** občiansky preukaz, preukaz poistenca, číslo COVID 19 PASS – príde do sms a emailu pri registrácii

**Objednať sa na očkovanie je možné:**

 • cez internet -  www. korona.gov.sk

• telefonicky na čísle - 041 5110 499

• prostredníctvom OcÚ Svederník - 041 5696129, 0905 310 625